stanford-oval/wikipedia huggingface dataset:
אורן הזפת
טקסונומיה > תת-מינים

pinus ponderosa brachyptera – מכונה אורן הזפת הדרום מערבי (southwestern ponderosa pine). גדל במרחב שסביב ארבע הפינות באקלים של חורף מתון גשום וקיץ יבש.
pinus ponderosa benthamiana או גם pinus ponderosa critchfieldiana – מכונה אורן הזפת הפסיפי (Pacific ponderosa pine). גדל לאורך רצועת החוף במדינות וושינגטון, אורגון וקליפורניה באקלים ים תיכוני בקליפורניה ובאקלים של שלג רב בחורף במדינות הצפוניות יותר.
pinus ponderosa ponderosa – מכונה אורן הזפת קולומביה (Columbian ponderosa pine). גדל בדרום מזרח קולומביה הבריטית, מזרח וושינגטון ואורגון, אריזונה ומזרח עד מונטנה, באקלים של קיצים נוחים גשומים וחורף קר מאוד ומושלג.
pinus ponderosa readiana – מכונה אורן הזפת של מרכז הרמות הגבוהות (central High Plains ponderosa pine). גדל בדרום דקוטה הדרומית, צפון נברסקה ומזרח קולורדו באקלים שבו הקיצים חמים, יבשים מלווה ברוח עזה והחורפים קרים וגשומים.
pinus ponderosa scopulorum – מכונה אורן הזפת של הרי הרוקי (Rocky Mountains ponderosa pine). גדל במונטנה, בדקוטה הדרומית והצפונית, בוויומינג, בנברסקה, במרכז ובדרום קולורדו ויוטה, ובמזרח נבדה באקלים של קיצים חמימים, יבשים יחסית וחורפים קרים מאוד יבשים יחסית.
התפוצה של התת-מינים בארצות הברית מוצגת מוצללת במפה. התפוצה מבוססת על ספרם של קריצ'פלד וליטל "תפוצה גאוגרפית של אורנים בעולם". מין האורן הקרוב, אורן אריזונה (Pinus arizonica) המתאפיין במקבץ בן חמש מחטים (בניגוד לשלושה של אורן הזפת) מתפשט דרומה לתוך מקסיקו.
לפני שבוצעה ההבחנה המתועדת בין תת-המין של הרמות לתת-המין הפסיפי, הניחו מרבית הבוטנאים שאורני הזפת בשני האזורים זהים. כשבוטנאי וגנטיקאי מקליפורניה מצאו ב-1948 אורן מיוחד על הר רוז במערב נבדה שנבדל בכמה מאפיינים מאורן הזפת שהכירו מקליפורניה, הם תיארו אותה כמין חדש, "אורן ואשו" (Pinus washoensis). עם זאת, מחקרים שנעשו אחר-כך הוכיחו שעץ זה הוא פרט טיפוסי של תת-המין של אורן הרמות, אחד הפרטים הדרומיים ביותר של תת-מין זה.
תת-מין נוסף הקרוי באופן שלא אושר רשמית pinus ponderosa willamettensis נתגלה בעמק וילאמט במערב אורגון הוא תת-מין נדיר. עצים אלו שייכים ככל הנראה לתת-המין הפסיפי של אורן הזפת באחת מהחורשות הרבות המבודדות של תת-מין זה המפוזרות בעמק וילאמט ונמשכות צפונה לקצה הדרום מזרחי של מפרץ פיוג'יט בוושינגטון.
טקסונומיה > ההבדלים בין תת-המינים

את תת-המינים של אורן הזפת ניתן לזהות על ידי מדידה של מאפיינים שונים:
| שם עממי> שם מדעי | פסיפי> P. p. critchfieldiana | קולומביה> P. p. ponderosa | הרי הרוקי> P. p. scopulorum | דרום מערבי> P. p. brachyptera | מרכז הרמות הגבוהות> P. p. readiana |
| --- | --- | --- | --- | --- | --- |
| שנים בהן המחטים נשארות ירוקות | 3.9±0.25, N=30 | 4.7±0.14, N=50 | 5.7±0.28, N=23 | 4.3±0.18, N=24 | 4.7±0.18, N=5 |
| אורך העלווה על הענף (ס"מ) | 25.1±2.4, N=30 | 26.2±2.2, N=50 | 21.1±1.7, N=23 | 21.8±2.7, N=24 | 42.2±6.7, N=5 |
| אורך המחטים (ס"מ) | 19.8±0.44, N=30 | 16.8±0.29, N=48 | 11.2±0.27, N=23 | 14.7±0.45, N=24 | 15.6±0.57, N=5 |
| מחטים למקבץ | 3.0±0.00, N=30 | 3.0±0.00, N=48 | 2.6±0.06, N=23 | 3.0±0.03, N=24 | 2.4±0.11, N=5 |
| עובי המחטים | 45.9±0.49, N=30 | 47.8±0.51, N=48 | 46.4±0.68, N=23 | 44.8±0.87, N=24 | 49.7±0.61, N=5 |
| ענפים בדור | 4.4±0.13, N=30 | 3.7±0.11, N=50 | 3.0±0.17, N=23 | 3.4±0.25, N=23 | 2.3±0.11, N=5 |
| זווית הענף (יחסית לאנך) | 56±1.8, N=30 | 51±1.7, N=50 | 50±2.3, N=23 | 48±3.1, N=24 | 36±1.9, N=5 |
| אורך האצטרובל המכיל זרעים (מ"מ) | 101.4±2.48, N=25 | 88.7±1.24, N=36 | 70.7±2.20, N=22 | 74.9±2.51, N=20 | 71.1±2.46, N=5 |
| רוחב האצטרובל המכיל זרעים (מ"מ) | 77.1±1.35, N=25 | 71.6±0.73, N=36 | 61.5±1.08, N=22 | 62.6±1.77, N=20 | 63.3±2.18, N=5 |
| רוחב חלקי אורך האצטרובל | 0.80±0.03, N=25 | 0.84±0.03, N=36 | 0.90±0.02, N=22 | 0.86±0.02, N=20 | 0.90±0.03, N=5 |
| אורך הזרע (מ"מ) | 7.5±0.08, N=23 | 7.6±0.16, N=14 | 6.3±0.09, N=17 | 6.4±0.18, N=16 | 7.0±0.12, N=5 |
| רוחב הזרע (מ"מ) | 4.9±0.05, N=23 | 4.9±0.08, N=14 | 4.1±0.05, N=17 | 4.3±0.09, N=16 | 4.5±0.10, N=5 |
| אורך הזרע כולל הכנפיים (מ"מ) | 32.3±0.58, N=23 | 24.8±0.62, N=14 | 22.9±0.63, N=17 | 23.3±0.68, N=15 | 23.1±0.78, N=5 |
| צבע האצטרובל הבוגר | ירוק תפוח עד ירוק צהוב | ירוק ואדום-חום עד סגול | ירוק ואדום-חום עד סגול |  | ירוק ואדום-חום עד סגול |

הערות
המספרים בעמודות נגזרו ממדידות מרובות של דוגמיות שנלקחו מ-10 עצים במספר שונה של חלקות מפוזרות גאוגרפית
המספרים בכל תא מציגים את הממוצע וסטיית התקן ואת מספר החלקות.
שימושים

שובר רוח להגנה על שדות או בתי חווה
הזרעים מהווים מקור מזון לציפורים וסנאים. דורבנים נוהגים לאכול את הקליפה
מקור לעץ כחומר גלם לדלתות, חלונות ומדפים. היבול העיקרי מגיע מהמדינות קליפורניה, וושינגטון ואורגון. יצרניות חשובות נוספות הם אריזונה ודקוטה הדרומית, כמויות קטנות מגיעות מאיידהו, ויומינג, מונטנה, יוטה וניו מקסיקו.
המוהל משמש כדבק וכמקור לטרפנטין
הילידים נהגו לאכול את הזרעים והקליפה הפנימית, והשתמשו במוהל כחומר אטימה לסירות
מקור לפירון (pyrone), תוסף טעם ללחמים ועוגות
מקור לתרופות כנגד יבלות, שגרון וכאבי גב
עץ מעולה לפארקים וגינות פרטיות
העץ הוא מקור חשוב לתיארוך מבנים באמצעות תיארוך באמצעות טבעות עצים של קורות סמך
לקריאה נוספת

Chase, J. Smeaton (1911). Cone-bearing Trees of the California Mountains. Chicago, Illinois: A. C. McClurg & Co. p. 99. LCCN 11004975. OCLC 3477527. with illustrations by Carl Eytel - Kurut, Gary F. (2009), "Carl Eytel: Southern California Desert Artist", California State Library Foundation, Bulletin No. 95, pp. 17-20 (PDF), retrieved November 13, 2011
Conkle, MT; Critchfield, WB (1988). "Genetic variation and hybridization of ponderosa pine".  In Baumgartner, DM; Lotan, JE (eds.). Ponderosa pine the species and its management. Cooperative Extension, Washington State University. pp. 27–44.
Critchfield, WB (1984). "Crossability and relationships of Washoe Pine". Madroño. 31: 144–170.
Critchfield, WB; Allenbaugh, GL (1965). "Washoe pine on the Bald Mountain Range, California". Madroño. 18: 63–64.
Farjon, A (2005). Pines (2nd ed.). Leiden & Boston: Brill. ISBN 90-04-13916-8.
Haller, JR (1962). "Variation and hybridization in ponderosa and Jeffrey pines". Univ. Of Calif. Pub. In Botany. 34 (2): 123–166.
Haller, JR (1965). "The role of 2-needle fascicles in the adaptation and evolution of ponderosa pine". Brittonia. 17 (4): 354–382. doi:10.2307/2805029. JSTOR 2805029.
Haller, JR; Vivrette, NJ (2011). "Ponderosa pine revisited". Aliso. 29 (1): 53–57. doi:10.5642/aliso.20112901.07.
Lauria, F (1991). "Taxonomy, systematics, and phylogeny of Pinus subsection Ponderosae Loudon (Pinaceae). Alternative concepts". Linzer Biol. Beitr. 23 (1): 129–202.
Lauria, F (1996). "The identity of Pinus ponderosa Douglas ex C.Lawson (Pinaceae)". Linzer Biol. Beitr. 28 (2): 999–1052.
Lauria, F (1996). "Typification of Pinus benthamiana Hartw. (Pinaceae), a taxon deserving renewed botanical examination". Ann. Naturhist. Mus. Wien. 98 (B Suppl.): 427–446.
Mirov, NT (1929). "Chemical analysis of the oleoresins as a means of distinguishing Jeffrey pine and western yellow pine". Jour. of Forestry. 27: 176–187.
Van Haverbeke, DF (1986). Genetic variation in ponderosa pine: A 15-Year Test of provenances in the Great Plains. USDA Forest Service. Research Paper RM-265.
Wagener, WW (1960). "A comment on cold susceptibility of ponderosa and Jeffrey pines". Madroño. 15: 217–219.
הערות שוליים

↑  אורן הזפת באתר הרשימה האדומה של IUCN
↑  Pines of Silvicultural Importance
↑  Natural Range of Variation (NRV) for yellow pine and mixed conifer forests in the bioregional assessment area, including the Sierra Nevada, southern Cascades, and Modoc and Inyo National Forests
↑  The identity of Pinus ponderosa Douglas ex C. Lawson (Pinaceae)
↑  The agriculturist's manual: being a familiar description of agricultural plants cultivated in Europe
↑  Ponderosa Pine
↑  אוגוסט ויליאם קוצ'לר (August William Kuchler, נולד בגרמניה כאוגוסט וילהלם קכלר; 1999-1907) היה גאוגרף אמריקני ממוצא גרמני שפיתח שיטה לסיווג חברות צומח בשימוש נרחב בארצות הברית
1 2 3 4 5 6 7 8  Ponderosa Pine
1 2  Ponderosa Pine
↑  Search the Register
↑  Pacific ponderosa Pine (Pinus ponderosa var. benthamiana)
↑  Gymnosperm Database - Pinus Ponderosa benthamiana
↑  Fattig, Paul (23 בינואר 2011). "Tallest of the tall". Mail Tribune. Medford, Oregon. נבדק ב-27 בינואר 2011. {{cite news}}:  (עזרה)
↑  Monoterpenes of ponderosa pine Xylem Resin in Western United States
↑  Allan A. Schoenherr, A Natural History of California Page 110
1 2 3  Callaham, Robert Z. (בספטמבר 2013). "Pinus ponderosa: A Taxonomic Review with Five Subspecies in the United States" (PDF). USDA Forest Service PSW RP-264. {{cite web}}:  (עזרה)
1 2 3  Callaham, Robert Z. (בספטמבר 2013). "Pinus ponderosa: Geographic Races and Subspecies Based on Morphological Variation" (PDF). USDA Forest Service PSW RP-265. {{cite web}}:  (עזרה)
↑  Ponderosa or yellow pine
↑  William Burke Critchfield, Elbert Luther Little, Geographic distribution of the pines of the world, Page 80 Map 47
↑  The taxonomic status of Pinus washoensis
↑  Loggers give unique Oregon ponderosa pine a lifeline
↑  מידע נרחב על העץ כמקור לחומר גלם, הטיפול בו והשימושים בעץ באתר Western Wood Products Association
↑  Ponderosa Pine
| --- | --- |
בקרת זהויות :  NLI: 987007563250605171  LCCN: sh85104789 
חורשת עצי אורן הזפת בסמוך לגדה הצפונית של הגרנד קניון
אינטל 8008

| --- | --- |

 מידע כללי
 יצרן:  אינטל 
 השקה:  אפריל 1972 
 הקודם:  אינטל 4004 
 הבא:  אינטל 8080 
 
8008 הוא מעבד שפותח והושק על ידי אינטל באפריל 1972.
שם הקוד המקורי של מעבד 8008 היה 1201.
בהתחלה הושק המעבד בתדר 0.5 מגה-הרץ ולאחר מכן בתדר 0.8 מגה-הרץ.
למרות שהיה איטי יותר ממעבדי 4004 ו-4040 בקריאת הוראות לשנייה (instructions per second), היה ה-8008 בעל כוח עיבוד חזק יותר, בשל העובדה שעיבד ב-8 ביט והגישה לזיכרון ה-RAM הייתה מהירה יותר מאשר המעבדים הנ"ל שעבדו ב-4 ביט בלבד.
קבוצת הפקודות של מעבדי 8008 מבוססות על CTC.
משפחת מעבדי 8008 ידועה גם בשם MCS-8.
ראו גם

מונחים בחומרה
אל-מסתכפי הראשון

אל-מסתכפי באללה (מילולית: המבקש מן האל את צרכיו), אבו אל-קאסם עבדאללה בן אל-מכתפי (בערבית: المستكفي بالله, ابو القاسم عبد الله بن المكتفي), היה הח'ליף העבאסי בין השנים 944 ל-946. הוא מונה בידי טוזון, מצביא טורקי אשר הדיח את קודמו בתפקיד, אל-מתקי, ועיוורו.
אל-מסתכפי נולד בשנת 904 או 905 (292 להיג'רה) לאל-מכתפי, שהיה הח'ליף בשנים 902-908. ימי שלטונו הקצרים עמדו בסימן ההתפשטות הבויהית, עמם ניהל סדרת קרבות עם טוזון. בקרב אחד, בקרבת ואסט שבעיראק, נבלמו הבויהים, אך עכבתם הייתה זמנית בלבד. בנוסף לכך, טוזון ואל-מסתכפי נלחמו בשושלת השיעית החמאדנית שבצפון-מזרח סוריה במטרה להכפיף את אזור מוסול מחדש לשליטתם, והדבר עלה בידם. עם זאת, ניצחונותיהם היו ארעיים, ועם מותו של טוזון שררה בבגדאד אנדרלמוסיה, ככל שצבאות האויב סגרו על העיר.
ואסט נפלה לידי הבויהים, ומושלה הצטרף לבויהים במסעם לעבר בגדאד. אל-מסתכפי פתח בפני הבויהים את שערי העיר בקוותו שעל ידי כך הם יחוסו עליו. השליט הבויהי מועיז אל-דין נכנס אל העיר, ונטל לעצמו את הפיקוד העליון תחת התואר "אמיר אל-אומראא'" (שמשמעותו "נסיך הנסיכים"). שמו של מועיז דוקלם עתה בתפילות יום השישי והוטבע על מטבעות לצד שמו של הח'ליף . עד מהרה חש מועיז אל-דין בטוח בעצמו מספיק בשביל להדיח את הח'ליף, ועיוור אותו, תוך שהוא שולח אותו לגלות. עקב כך, מהומות פרצו ברחבי העיר וארמון הח'ליפות נבזז.
אל-מסתדא

אל-מסתדיא באמר אללה (מילולית: המבקש הארה במצוות האל; כתיב מדויק: אלמסתצ'א), אבו מחמד אל-חסן בן אל-מסתנג'ד (בערבית: المستضيءبامر الله, ابو محمد الحسن بن المستنجد) נולד בשנת 1142 והיה הח'ליף העבאסי השלושים ושלושה, בין השנים 1170 ל-1180. עשור שלטונו נודע כתקופה שלווה, שהורדו בה המיסים והרבו בבניית מסגדים ומדרסות. בימיו עלה צלאח א-דין לשלטון במצרים והסב את נאמנותו לבית עבאס מהפאטמים. הוא נפטר ב־30 במרץ 1180 ונקבר בבגדאד, עיר ממשלו.
| בית עבאס  ★  العبّاسيّون |
| --- | --- | --- |
| מושגי יסוד | אל-עבאס • אבן אל-עבאס •  ההאשמיה והמהפכה העבאסית • בית עבאס •  רשימת הח'ליפים |  |
| הח'ליפים המוקדמים בבגדאד (750–833) | א-ספאח • אל-מנסור • אל-מהדי • אל-האדי • הארון א-רשיד • אל-אמין • אל-מאמון |  |
| הח'ליפים בסאמרא   (833–892) | אל-מעתצם • אל-ואת'ק I • מתוכל  I • אל-מנתצר •  אל-מסתעין I • אל-מעתז • אל-מהתדי • אל-מעתמד •  מופק (בפועל) |  |
| הח'ליפים בבגדאד תחת הטורקים (892–946) | אל-מעתדד I • אל-מכתפי • אל-מקתדר • אל-קאהר • א-ראדי • אל-מתקי • אל-מסתכפי I |  |
| הח'ליפים בבגדאד תחת הבויהים (946–1065) | אל-מטיע • א-טאאע • אל-קאדר • אל-קאאם I |  |
| הח'ליפים בבגדאד תחת הסלג'וקים ויורשיהם (1065–1258) | אל-מקתדי • אל-מוסתזהר • אל-מסתרשד • א-ראשד • אל-מקתפי • אל-מסתנג'ד I • אל-מסתדא • א-נאצר • א-זאהר • אל-מסתנצר I • אל-מסתעצם I |  |
| הח'ליפים הסמליים בקהיר תחת הממלוכים   (1261–1517) | אל-מסתנצר II • אל-חאכם I  • אל-מסתכפי II • אל-ואת'ק II • אל-חאכם II • אל-מעתדד II • אל-מתוכל II • אל-ואת'ק III • אל-מסתעצם II • אל-מסתעין II • אל-מעתדד III • אל-מסתכפי III • אל-קאאם II • אל-מסתנג'ד II • אל-מתוכל III • אל-מסתמסכ • אל-מתוכל IV |  |
| בירות הח'ליפות העבאסית | בגדאד • סאמרא • א-רקה • קהיר |  |
| אחרים | קרב הזב (750) • ח'יזוראן • אל-מאייד • ברמכים • נפילת בגדאד (1258) |  |
| 0 | 1 | 2 |
| --- | --- | --- |
| הקודם: אל-מסתנג'ד | הח'ליפים לבית עבאס  1170–1180 | הבא: א-נאצר |
| --- | --- |
בקרת זהויות :  GND: 124551998  TDVİA: mustazi-biemrillah  VIAF: 52625841   WorldCat (עם VIAF): 52625841 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
אינטל 80186

| --- | --- |

 מידע כללי
 יצרן:  אינטל 
 השקה:  1982 
 הקודם:  אינטל 8086 
 הבא:  אינטל 80286 
 מידע טכני
 סט פקודות:  x86 
 
80186 הוא מעבד שפותח על ידי אינטל בשנת 1982.
מעבד זה היה שיפור של המעבדים 8086 ו-8088.
למעבד זה היה רוחב אפיק נתונים חיצוני של 16 ביט, בדומה ל-8086.
מהירות השעון של מעבד זה הייתה 6 מגהרץ, בדומה למעבד 80188, אך בזכות תוספות חומרה, המעבד ביצע פקודות מסוימות פי 20-10 מהר יותר מאשר ה-8086 באותה תדירות השעון.
מעבד זה היה נפוץ בעיקר במערכות משובצות מחשב (Embedded).
מעבד זה לא היה נפוץ בשוק המחשבים הביתיים למרות שיפוריו, אך היו כמה יוצאים מן הכלל שכן השתמשו בו.
נוספו הפקודות הבאות:
ENTER  Make stack frame for procedure parameters
LEAVE  High-level procedure exit
PUSHA  Push all general registers
POPA   Pop all general registers
BOUND  Check array index against bounds
UD2    Generate invalid opcode exception
INS    Input from port to string
OUTS   Output string to port
ראו גם

מונחים בחומרה
אוסטי נד לבם (מחוז)

מחוז אוסטי נד לבם או מחוז אוסטצקי (בצ'כית: Ústecký kraj) הוא אחד מ-13 מחוזות של הרפובליקה הצ'כית, הממוקם בחלקה הצפון-מערבי של בוהמיה ההיסטורית. המחוז נקרא על שם בירתו אוסטי נד לבם.
מחוזות משנה

מחוז אוסטי נד לבם, מחולק לשבעה מחוזות משנה (אוקרס, Okres):
מחוז משנה דצ'ין (אנ')
מחוז משנה חומוטוב (אנ')
מחוז משנה ליטומריצה (אנ')
מחוז משנה לואוני (אנ')
מחוז משנה מוסט (אנ')
מחוז משנה טפליצה (אנ')
מחוז משנה אוסטי נד לבם (אנ')
מאז 1 בינואר 2003 מחולק המחוז מבחינה מנהלית גם ל-16 עיריות בעלות שטח שיפוט מורחב.
אורן ירוק

| --- | --- |

מכ"ם אורן ירוק
 מידע כללי
 סוג:  מכ"ם
 מדינה מייצרת:  ישראל ישראל
 יצרן:  אלתא, התעשייה האווירית לישראל
 היסטוריית שירות
 תקופת השירות:  1995–הווה (כ־29 שנים)
 מדינות משתמשות:  ישראל ישראל   אזרבייג'ן אזרבייג'ן   קוריאה הדרומית קוריאה הדרומית   הודו הודו
אורן ירוק הוא מכ"ם AESA (ראשי תיבות באנגלית: Active Electronically Scanned Array (אנ'), בעברית: מערך תר אלקטרונית פעיל) מדגם EL/M-2080, המשמש כמכ"ם בקרת האש של מערכת ההגנה נגד טילים "חץ". המכ"ם פותח ויוצר בישראל על ידי התעשייה האווירית, במפעל "אלתא מערכות". המכ"ם משדר ב-L band (תחום L) של תדרי הרדיו.
המכ"ם פועל בטכנולוגיית מערך מופע המאפשרת לאתר מטרות בדיוק רב, בטווחים של מאות קילומטרים ובמהירות רבה כדי להנחות את טילי החץ לעבר מטרתם. עקרון הסריקה מבוסס על יצירת אלומות אנרגטיות, הסורקות את המרחב בו-זמנית ובמהירות. לוח המכ"ם מורכב מאלפי מקרנים קטנים, המייצרים תמונה אווירית ויכולים להעסיק בו-זמנית מטרות רבות.
באלתא נבנה מטווח מכ"ם מיוחד כדי לבחון את פעולתו של אורן ירוק. המטווח, שגודלו כשל אולם גדול, חוסך את הצורך בניסויים בשטח בעזרת משולשי ספוג מיוחדים המפוזרים על קירות האולם, מחזירים את קרינת המכ"ם, ומדמים את פעולת המכ"ם בשטח פתוח.
לפי דיווחים באמצעי התקשורת, המכ"ם הוא בעל טווח גילוי מקסימלי של 500 קילומטרים.
הודות לתכונותיהם הייחודיות של מכ"מי AESA, בהן העובדה שההגבר שלהם גבוה ביותר ועשוי לאפשר יצירת אונות ראשיות בעלות הספק אפקטיבי מוקרן (ERP) חסר תקדים לקורנים בגודל נתון, הועלתה האפשרות להשתמש ב-EL/M-2080 כנשק אנרגיה. עקב עוצמת הקרינה ממערכת מכ"ם זו התעוררה בשנת 2000 התנגדות בקרב תושבי עין שמר לתוכניות צה"ל להציב את המכ"ם בשדה התעופה עין שמר הסמוך ליישוב, אך למרות התנגדותם הסוללה הוצבה שם.
דגם נוסף ומשוכלל יותר בסדרת אורן הוא אורן אדיר, שהחל לפעול ב-2012.
משתמשים

ישראל ישראל: בסוללות חץ 2
אזרבייג'ן אזרבייג'ן: על פי מכון המחקר העולמי לחקר השלום בסטוקהולם, ב-2011 נרקמה עסקה בין ישראל לאזרבייג'ן למכירת מכ"ם "אורן ירוק" אחד לאזרבייג'ן.
קוריאה הדרומית קוריאה הדרומית: בספטמבר 2009 קוריאה הדרומית רכשה שני מכ"מים מסוג "אורן ירוק", שהפכו למבצעיים בשנת 2012 במערכת ההגנה האווירית של קוריאה הדרומית המבוססת על טיל הפטריוט. בשנת 2018 נרכשו עוד שני מכ"מים מדגם "אורן ירוק בלוק C".
הודו הודו: בשנת 2000 נמכרה מערכת מכ"ם אורן ירוק להודו, והיא מפעילה באופן מבצעי 2 מכ"מי "אורן ירוק" החל מ-2002, ורכשה והתחילה להפעיל עוד אחד באוגוסט 2005.
הערות שוליים

1 2 3  חץ 2, באתר חיל האוויר הישראלי
1 2  רויטרס, ישראל זכתה במכרז ענק: המכ"ם של ה"חץ" נמכר לדרום קוריאה, באתר ynet, 27 בנובמבר 2018
↑  Israel Tests Improved Arrow Interceptor, באתר aviation week (באנגלית)
↑   לקט מחקר ופיתוח, ינואר 2006, בארכיון האינטרנט, ידיעה מס' 14
↑  פליקס פריש, למרות המלצת הבורר - סוללת החץ תוצב בעין שמר, באתר ynet, 29 באוגוסט 2000
↑  יוסי מלמן, קוריאה הדרומית תרכוש את המכ"ם הישראלי "אורן ירוק", באתר הארץ, 17 בספטמבר 2009
↑  אריה אגוזי, הודו תרכוש מתע"א 3 מערכות פלקון במיליארד דולר, באתר ynet, 21 ביוני 2001
| הגנה מפני טילים בישראל  |
| --- | --- | --- |
| מערך ההגנה הרב-שכבתית של ישראל נגד רקטות וטילים | מערך ההגנה הרב-שכבתית של ישראל נגד רקטות וטילים |  |
| חץ 4 (בפיתוח) | טיל נגד טילים אקסו-אטמוספירי, מיועד לירוט טילים בליסטיים בעלי ראשי קרב מתפצלים בחלל |  |
| חץ 3 | טיל נגד טילים, מערכת הגנה אקסו-אטמוספירית נגד טילים בליסטיים ובפרט נגד טילים בליסטיים בין-יבשתיים |  |
| חץ 2 | טיל נגד טילים, מערכת הגנה נגד טילים ארוכי-טווח ובפרט נגד טילים בליסטיים |  |
| קלע חד (בפיתוח) | טיל נגד טילים, מערכת הגנה נגד טילים היפר-סוניים |  |
| קלע דוד | טיל נגד טילים, מערכת הגנה נגד רקטות וטילי קרקע-קרקע לטווחים בינוניים-ארוכים ונגד טילי שיוט וכלי טיס |  |
| יהלום | מערכת טילי MIM-104D פטריוט משופרים נגד מטוסים ונגד רקטות וטילים לטווחים בינוניים |  |
| כיפת ברזל | טיל נגד טילים, מערכת הגנה נגד רקטות וטילים לטווחים קצרים ובינוניים, וכן נגד מטוסים. התצורה הימית מכונה כיפת מגן. |  |
| מגן אור | מערכת הגנה מקומית מבוססת נשק לייזר נגד פצצות מרגמה ורקטות קצרות-טווח, ידועה גם כ"קרן ברזל". מערכת דומה, שככל הנראה בעלת יכולות קטנות יותר נקראת "להב אור". |  |
| מערכות ההגנה נגד טילים לכלי רכב, כלי טיס וכלי שיט | מערכות ההגנה נגד טילים לכלי רכב, כלי טיס וכלי שיט |  |
| לכלי טיס | לוחמה אלקטרונית • מוץ • נור • מגן רקיע |  |
| לכלי שיט | לוחמה אלקטרונית • ברק 1 • ברק 8 • ברק MX • כיפת מגן • תותח אוטומטי פלנקס (נוקמני) |  |
| לכלי רכב | מעיל רוח • חץ דורבן • מעגל איתן • כיפת רחפן |  |
| מערכות גילוי והתראה | מערכות גילוי והתראה |  |
| מכ"מים ומערכות התראה | מתקן המכ"ם בדימונה • מכ"ם אורן ירוק • מכ"ם אורן אדיר • מכ"ם ר"ז EL/M-2084‏ • מכ"ם EL/M-2083 • טל שמיים • הילה • צבע אדום |  |
| ערכים קשורים | ערכים קשורים |  |
| ראו גם |  מערך ההגנה האווירית של צה"ל • תעשייה ביטחונית בישראל • מנהלת חומה • רפאל מערכות לחימה מתקדמות • התעשייה האווירית לישראל • אלתא מערכות • אמפרסט מערכות • חץ (מערכת נגד טילים) |  |
| מכ"מים מתוצרת אלתא |
| --- | --- | --- |
| מכ"ם קרקעי | EL/M-2080 (אורן ירוק) • EL/M-2080S (אורן אדיר) • EL/M-2090 (מערכת טרה) • EL/M-2084 (ר"ז) • ELM-2112 (מכ"ם בוהה) • EL/M-2133 (מערכת מעיל רוח) • EL/M-2138T (מערכת מגן רוח) |  |
| מכ"ם אווירי | טכסאר • EL/M-2075 (פלקון) • EL/M-2083 (מערכת בלון תצפית) • EL/W-2085 (מטוס שליטה ובקרה) |  |
| מכ"ם ימי | דגון • EL/M-2238 STAR • EL/M-2248 MF-STAR • אדיר • EL/M-2258 (אלפא) |  |
איוואן קאקוביץ'

| --- | --- |

 לידה:  9 בדצמבר 1933 קייב, ברה"מ 
 פטירה:  22 בדצמבר 2006 (בגיל 73) פריז, צרפת 
 מדינה:  רוסיה 
 
איוואן קאקוביץ' (באנגלית: Ivan Kakovitch, שמו במקור בארמית - יוחנא קאקו, ‏ 9 בדצמבר 1933 קייב - 22 בדצמבר 2006 פריז) היה פעיל פוליטי, סופר, עיתונאי, בלשן ומתרגם ומורה אשורי, יליד אוקראינה, שהתיישב ופעל בארצות הברית. הוא חיבר את "המנשר האשורי" ואת הרומן "הר סימל" אותו כתב באנגלית ותירגם לפרסית ולצרפתית. קאקוביץ' פעל למען איחוד הקהילות הארמיות הנוצריות בעולם תחת הדגל של "אשור".
.Assyria is a state of mind. Thus, It shall survive. It Must
איוואן קאקוביץ' 1974
ביוגרפיה

איוואן קאקוביץ' או בארמית יוחנא קאקו היה צאצא למשפחה מבני מר בישו, שבט אשורי דובר ארמית שחי בדרום מזרח טורקיה בגבול עם אזרבייג'ן האיראני.
המשפחה נדדה לעיראק בעקבות הרציחות ההמוניות שהתנהלו נגד האשורים בימי מלחמת העולם הראשונה תחת משטר הטורקים הצעירים.
בעקבות טבח סימל מאוגוסט 1933, משפחתו נמלטה מעיראק לברית המועצות. משום כך איוואן קאקוביץ' נולד בקייב מספר חדשים אחרי הטבח. כשהיה בן 5, בשנת 1938, נקלטה בקזחסטן, אז בברית המועצות, שם הוא למד בבית הספר היסודי. בשנת 1944 עברו לגור בטהראן,בה הצטרפו לקהילה האשורית המקומית. המשיך שם את לימודיו בבית הספר הפארוכיאלי סן לואי, יחד עם שני אחיו תומא ושוריק.
בשנת 1956, בגיל 23 איוואן קאקוביץ' נסע לצרפת וסיים לימודי תיאר ראשון באמנויות וספרות קלאסית באוניברסיטה בפריז. כעבור השתלם בהמשך בלימודים קלאסיים באוניברסיטת שטרסבורג. בשנת 1959 התיישב בוושינגטון די. סי. ועבד כמורה בבית הספר לשפות ברליץ, בו לימד רוסית, צרפתית ופרסית. במקביל עבד בתחנת הרדיו קול אמריקה כמתורגמן סימולטני ומתרגם לרוסית, צרפתית ופרסית. בוושינגטון הוא למד יחסים בינלאומיים ב-Graduate School of International Relations
של American University of Washington D.c, ואחר כך באוניברסיטת ניו יורק. עבד תקופה כמתרגם ליד ועדות של בתי הקונגרס של ארצות הברית.
איוואן קאקוביץ' היה יוצא דופן בקהילה האשורית בגלל היותו לא מאמין. כפי שהתבטא ברומן שלו "הר סמלה",לא האמין בעולם הבא.
בשנת 1968 הוא התיישב בהטרפורד שבקליפורניה ופתח בה בית ספר פרטי לשפות בשם "בבל".
כעבוד שנים מספר חזר לוושינגטון והתחיל להיות פעיל שם בחוגים הלאומיים האשורים.
נודע ב-15 בדצמבר 1974 על ידי פרסום "המנשר האשורי", מעין מיזם להקמת קונפדרציה בינלאומית של האומה האשורית I.C.A.N להשמת ממשלה אשורית ופרלמנט אשוריים בגולה, כצעדים ראשונים לקראת ייסוד מדינה אשורית בחבל מוסול או מישור נינווה. הוא הציג את המנשר בפני קונגרס אשורי שנתי שהתכנס בשיקגו. מיזמו זכה לתמיכת הברית האשורית העולמית (Assyrian Universal Alliance) ושל המפלגה הדמוקרטית האשורית בית נהריין. בהתחלה הוחלט שקאקוביץ' יקים לשכת קשר של הקונפדרציה הבינלאומית של האומה האשורית בוושינגטון והובטחו לשם כך אמצעי מימון. לבסוף הלשכה בוושינגטון התקיימה רק זמן קצר ונסגרה מחוסר תקציב.
אחרי נישואיו בשנת 1983 עבר קאקוביץ' לגור שוב בקליפורניה, הפעם בהייוורד.
אחרי גירושיו עבר לגור בסייפרס, קליפורניה. בשנת 2001 כתב רומן בשם "הר סמלה" על טבח האשורים שהטביע חותם כבד על חיי משפחתו ועל העם האשורי מעיראק בכללותו.
קאקוביץ' נפטר באופן פתאומי מאוטם שריר הלב ב-21 בדצמבר 2006, בבית קפה בפריז, למחרת היום בו הגיע לשם בליווי חברתו, רימה. הוא הובא לקבורה ב-9 בינואר 2007 בבית הקברות פורסט לון בלוס אנג'לס.
איוואן קאקוביץ' היה נשוי זמן קצר לאשה בשם הלן, אותה הכיר באחד הכנסים האשורים. לזוג נולד ילד בשם ארסנוס סרגיי. מאוחר יותר, אחרי גירושי הוריו שונה שמו לוויליאם ג'ורג'.
כתבים

1970 The Bees, Their Honey and The World
2001 "הר סמלה",
1974 - המנשר האשורי
איור ממוחשב

איור ממוחשב או איור דיגיטלי הוא איור הנעשה באמצעות מחשב או עובד בעזרתו ומחליף במקרים רבים את שימושי האיור המסורתי, בעיקר באינטרנט, בעיתונים ובמגזינים, בטלוויזיה, על אריזות מוצרי צריכה ועוד.
האיור, הצביעה וכל תהליכי העיבוד נעשים באמצעות תוכנות המדמות כלי עבודה מסורתיים אך גם מציעות כלים ייחודיים וכאלה המקלים מאוד על העבודה ומשפרים את התהליך. ישנם גם התקני חומרה המתחברים למחשב ומיועדים למאיירים, כמו משטחי רישום דיגיטליים.
מהפכת הבינה המלאכותית בשנות ה-20 של המאה ה-21 שינתה בין היתר גם את עולמות האיור הממוחשב, זאת על-ידי עלייתם של מחוללי תמונות מבוססי למידת מכונה. באמצעות נתינת הנחיות טקסטואליות, לתוכנת בינה מלאכותית יש יכולת לפרש ולהפיק איורים ממוחשבים במהירות גבוהה יותר, באיכות טובה יותר ובעלות נמוכה יותר. יחד עם זאת, הבינה המלאכותית יכולה לשפר איורים ממוחשבים קיימים ולתת השראות ורעיונות בהתבסס על איורים קיימים. שתיים מהפלטפורמות המוכרות והמתקדמות שבהן ניתן להשתמש הן DALL-E ו-Stable Diffusion.
הערות שוליים

↑  Harry H. Jiang, Lauren Brown, Jessica Cheng, Mehtab Khan, Abhishek Gupta, Deja Workman, Alex Hanna, Johnathan Flowers, Timnit Gebru, AI Art and its Impact on Artists, Proceedings of the 2023 AAAI/ACM Conference on AI, Ethics, and Society, AIES '23, Association for Computing Machinery, 2023-08-29, עמ' 363–374 doi: 10.1145/3600211.3604681
↑  Andreas Kaplan, Michael Haenlein, Siri, Siri, in my hand: Who’s the fairest in the land? On the interpretations, illustrations, and implications of artificial intelligence, Business Horizons 62, 2019-01, עמ' 15–25 doi: 10.1016/j.bushor.2018.08.004
↑  Joern Ploennigs, Markus Berger, AI art in architecture, AI in Civil Engineering 2, 2023-08-17 doi: 10.1007/s43503-023-00018-y
ערך זה הוא קצרמרבנושא אמנות. אתם מוזמנים לתרום לוויקיפדיה ו.